
На основу члана 138. став 1. Устава Републике Србије[footnoteRef:1] и члана 37. Закона о Заштитнику грађана[footnoteRef:2] у поступку контроле законитости и правилности рада Републичког фонда за пензијско и инвалидско осигурање, покренутом по притужби АА, из …, након окончаног испитног поступка Заштитник грађана је сачинио следећи [1:  „Сл. гласник РС“, бр. 98/06]  [2:  „Сл. гласник РС“, бр. 7105/21] 


ИЗВЕШТАЈ  О СЛУЧАЈУ СА  ПРЕПОРУКАМА

[bookmark: _Hlk194412204]Заштитнику грађана је поднела притужбу АА на ради и поступање Републичког фонда за пензијско и инвалидско осигурање (у даљем тексту: Фонд). Притужбом је навела да је особа са инвалидитетом и да је од 2006. год. инвалидски пензионер. Такође је навела,  а што произилази и из достављене документације, да је 13.12.2022. год. Фонд поднела захтев за признавање права на новчану накнаду за помоћ и негу другог лица. Фонд је решењем бр. …/2023 од 17.3.2023. год. одбио њен захтев. Против наведеног решења притужиља је 07.4.2023. год. уложила жалбу, а 19.01.2024. год. и ургенцију за поступање по поднетој жалби. Другостепени орган је решењем бр. …/23 од 26.1.2024. год. одбио притужиљину жалбу. Притужиља је Фонду 25.3.2024. год. поднела предлог за понављање поступка по основу чл. 104. Закона о пензијском и инвалидском осигурању. Од Фонд – Филијала за град Београд актом бр. …/… од 18.4.2024. год. обавештена да не постоји основ за понављање поступка а да уколико постоје промене у њеном здравственом стању може поднети нови захтев за остваривање права на накнаду за помоћ и негу другог лица. Сматрајући да се наведени акт Фонда – обавештење не може сматрати да је орган одлучивао по њеном захтеву, притужиља се 07.5.2024. год. обратила Дирекцији Фонда захтевом за хитно поступање по поднетом предлогу за понављање поступка по решењу бр. …/23 од 26.1.2024. год. Међутим, како је притужиља навела, од Фонда није добила никакво обавештење по поновљеном захтеву.

I ИСПИТНИ ПОСТУПАК

Заштитник грађана је, испитујући испуњеност услова за поступање по поднетој  притужби у оквиру навода притужбе и разлога за њено подношење, разматрајући приложену документацију донео закључак о покретању испитног поступка оцене законитости и правилности рада Фонда и затражио изјашњење од органа о свим околностима у вези навода притужбе и поступању Фонда по притужиљином предлогу за понављање поступка од 25.3.2024. год.[footnoteRef:3] [3:  Акт дел. бр. 31561 од 26.12.2024. год. ] 

Фонд је својим актом бр. … од 23.01.2025. год.[footnoteRef:4] доставио Заштитнику грађана изјашњење којим је наведено да је притужиља против решења Дирекције од 26.01.2024. год. поднела тужбу Управном суду дана 25.3.2024. год. Како је истовремено поднела и предлог за понављање поступка по решењу Дирекције од 26.01.2024. год, то је решењем Филијале за град Београд 14.01.2025. год.  (копија решења у прилогу) прекинут поступак покренут 25.3.2024. год. док се не реши претходно питање, окончање управног спора. Списи предмета са одговором на тужбу уступљени су Управном суду на даљу надлежност, актом Дирекције Фонда од 22.01.2025. год. (копија у прилогу). [4:  Примљено и заведено под дел. бр. 7296 од 21.3.2024. год.] 


II ЧИЊЕНИЦЕ И ОКОЛНОСТИ ПРЕДМЕТА
 
На основу спроведеног поступка, сагледавањем садржине притужбе, примљеног изјашњења Фонд, информација и документације које је притужиља доставила, као и након извршеног увида у расположиву документацију,  утврђене су чињенице релевантне за сачињавања овог извештаја:
· притужиља је захтевом који је поднела Фонду 13.12.2022. год. покренула поступак за утврђивање права на новчану накнаду за помоћ и негу другог лица;
· Филијала Фонда је својим решењем од 17.3.2023. год. одбио њен захтев:
· Дирекција Фонда је решењем бр. …/23 од 26.1.2024. год. одбио њену жалбу од 07.4.2023. год;
· притужиља је 25.3.2024. год. Фонд поднела предлог за понављање поступка;
· Фонд није одлучио по поднетом захтеву за понављање поступка већ је првостепени орган – Филијала за град Београд својим актом од 18.4.2024. год, насловљеним као обавештење, притужиљу обавестио да не постоји основ за понављање поступка.
· притужиља се 07.5.2024. год. обратила Дирекцији Фонда захтевом за хитно поступање по поднетом предлогу за понављање;
· Фонд - Филијала за град Београд је 14.01.2025. год. донео решење којим је прекинуо поступак покренут 25.3.2024. год. по притужиљином захтеву за понављање поступка, док се не реши претходно питање – окончање управног спора;
· Фонд је по налогу Управног суда бр. …/24 од 02.4.2024. год. доставио одговор на тужбу  и списе предмета том суду 22.01.2025. год.

III РЕЛЕВАНТНИ ПРОПИСИ

Приликом сагледавања правилности и законитости рада органа јавне власти и утврђивање пропуста, Заштитник грађана руководио се одредбама Закона о пензијском и инвалидском осигурању,[footnoteRef:5] Закона о општем управном поступку,[footnoteRef:6] Закона о управним споровима,[footnoteRef:7] као и одредбама Закона о Заштитнику грађана. [5:  „Сл. гласник РС“, бр. 34/03 … 94/24]  [6:  “Сл. гласник РС“, бр. 18/16, 95/18 - аутентично тумачење, 2/23 - УС]  [7:  „Сл. гласник РС“, бр. 111/09] 


Закона о пензијском и инвалидском осигурању прописано је да је једно од права из пензијског и инвалидског осигурања и за случај потребе за помоћи и негом другог лица - право на новчану накнаду за помоћ и негу другог лица (чл. 18. тач.5.). Права из пензијског и инвалидског осигурања остварују се од дана поднетог захтева, а најраније шест месеци пре тог дана. Права из пензијског и инвалидског осигурања која се остварују у фонду обезбеђују се у поступку предвиђеном законом којим је уређен општи управни поступак, ако овим законом није друкчије уређено (чл. 84.). Решење о правима из пензијског и инвалидског осигурања и о пензијском стажу доноси орган фонда одређен општим актом фонда (чл. 98.). Против првостепеног решења може се изјавити жалба органу одређеном општим актом фонда у року од 15 дана од дана пријема решења (чл. 103.). Против коначног решења фонда, у случајевима када нису испуњени услови за понављање поступка по закону којим је уређен општи управни поступак, или су протекли рокови за понављање поступка по том закону, поступак се може поновити у таксативно набројаним случајевима. Понављање поступка покреће се на предлог осигураника или по службеној дужности. На основу података прибављених у ранијем и поновљеном поступку, надлежни орган новим решењем може раније решење које је било предмет понављања оставити на снази или га заменити новим решењем којим се укида раније решење (чл. 104.).

Законом о општем управном поступку прописује да је издавање решења  доношење и обавештавање странке о донетом решењу. Кад је поступак покренут по захтеву странке или по службеној дужности, а у интересу странке, и када се о управној ствари не одлучује у поступку непосредног одлучивања, орган је дужан да изда решење најкасније у року од 60 дана од покретања поступка (чл. 145.).
Поступак који је окончан решењем против којег не може да се изјави жалба (коначно решење) понавља се из законом прописаних разлога (чл. 176.). Понављање поступка може да захтева странка (чл. 177.). Захтев за понављање поступка увек се предаје првостепеном органу.  Првостепени орган доставља захтев са списима другостепеном органу, ако је другостепени орган надлежан да одлучује о захтеву (чл. 179.). О захтеву за понављање поступка одлучује орган који је донео коначно решење. Надлежни орган решењем одбацује захтев који није благовремен, није дозвољен или који је изјављен од неовлашћеног лица или у коме разлог за понављање поступка није учињен вероватним. Ако не одбаци захтев, даље испитује да ли је разлог за понављање поступка могао да доведе до друкчијег решења и, ако нађе да није, решењем одбија захтев (чл. 181.).

Закона о управним споровима прописује да ће Суд по један примерак тужбе са прилозима доставити на одговор туженом органу уз остављање рока не дужег од 30 дана за достављање одговор. У остављеном року тужени је дужан да достави суду све списе који се односе на предмет управног спора и изјасни се о наводима тужбе (чл. 30.).

IV УТВРЂЕНИ  ПРОПУСТИ

Сагледавајући наводе примљене притужбе, прибављена изјашњења Фонда и расположиву документацију, као и релевантне правне прописе, Заштитник грађана је уочио одређене пропусте у раду и поступању одн. непоступању овог органа у конкретном случају које се огледају најпре у недолотворном поступању и непредузимању радњи из своје надлежности, а потом и у неотклањању начињеног пропуста.
На основу навода притужбе, изјашњења Фонда, као и расположиве документације, произилази да је неспорно да Фонд - првостепеног органа – Филијале за град Београд је по притужиљином захтеву од 13.12.2022. год. je одбио захтев и одлучио решењем 17.3.2023. год., дакле не у законом прописаном року од 60 дана.
Другостепени орган - Дирекција Фонда је решењем бр. …/23 од 26.1.2024. год. одбио њену жалбу од 07.4.2023. год. Значи, другостепени орган није поступио у законском року у коме је био у обавези да одлучи по жалби. Решење којим се одлучује о жалби издаје се без одлагања, а најкасније у року од 60 дана од када је предата уредна жалба, изузев ако законом није прописан краћи рок. Другостепени орган је тек након пуних 9 месеци односно 7 месеци након истека законског рока одлучио по поднетој жалби.
Неспорно је да је притужиља свој захтев за понављање поступка 25.3.2024. год. поднела Дирекцији Фонда, односно другостепеном органу иако је законом прописано да  се захтев за понављање поступка увек се предаје првостепеном органу. Првостепени орган доставља захтев са списима другостепеном органу, ако је другостепени орган надлежан да одлучује о захтеву. Међутим, Заштитник грађана сматра да ова околност није препрека за одлучивање по захтеву за понављање поступка и сматра да је Дирекција Фонда, као надлежан орган Фонда који је донео коначно решење, након што је примила предметни захтев требало да затражи од првостепеног органа – Филијале за град Београд списе предмета ради одлучивања по примљеном захтеву. Значи, Дирекција Фонда је у конкретном случају орган који је донео коначно решење и истовремено је стварно надлежан орган који је морао да одлучи о захтеву за понављање поступка. Дирекција Фонда је, у складу са законом прописаним поступком, морала да решењем одбаци захтев који није благовремен, није дозвољен или који је изјављен од неовлашћеног лица или у коме разлог за понављање поступка није учињен вероватним. За случај да не одбаци захтев, неопходно је било да Дирекција Фонда даље испита да ли је разлог за понављање поступка могао да доведе до друкчијег решења и, ако нађе да није, решењем одбија захтев.
Међутим, супротно законом прописаној обавезе, у конкретном случају је Филијала за град Београд, као стварно ненадлежни орган својим актом од 18.4.2024. год, насловљеним као обавештење, притужиљу обавестио да не постоји основ за понављање поступка. 
Заштитник грађана констатује да Дирекција Фонда као стварно надлежан орган за одлучивање по захтеву за обнављање поступка, није поступио у складу са својом законском обавезом и донео одговарајући управни акт – решење, већ је захтев проследио ненадлежном органу – Филијали за град Београд, првостепеном органу који је по притужиљином захтеву за понављање поступка „одлучио“ актом - обавештењем који није управни акт. 

Након што је Заштитник грађана покренуо испитни поступак оцене уставности и законитости рада и поступања Фонда и затражио информацију од органа да ли је одлучено по притужиљином захтеву за понављање поступка, Фонд је „уочио“ да је од Управног суда још пре 8 месец (02.4.2024. год.) примио налог за достављање списа предмета и одговора на тужбу, па је најпре 14.01.2025. год. донео решење о прекиду поступка покренутог 25.3.2024. год. по захтеву за понављање поступка, те је списе експедовао Управном суду 22.01.2025. год.
Поштовање позитивних прописа Републике Србије, не представља само обавезу свих њених грађана, већ пре свега представља обавезу свих државних органа, који својим примером морају показати да њихов рад безусловно заснивају на поштовању Устава и закона. Органи јавне власти и јавни службеници делују у оквиру и на основу Устава, закона и других прописа и примењују правила и поступке прописане важећим прописима, при чему се старају да се одлука по сваком захтеву или притужби донесе у разумном року, без одлагања, а у сваком случају најкасније у законом прописаном року. 
Заштитник грађана свестан је сложености целокупног одлучивања о правима из пензијског и инвалидског осигурања, али је и поред тога одлучивање у законском року приоритет. Начело законитости изражава идеју владавине права у друштву – подвргавање свих појединаца, органа и организација правним нормама. Приликом вођења управног поступка Фонд је у обавези да се доследно придржава начела ефикасности и економичности поступка, и тиме обезбеди да грађани могу успешно и квалитетно, без одуговлачења, остваривати, односно заштити, своја права и правне интересе.
Стандард добре управе не дозвољава нечињење и пасивност, већ тражи активан, ангажован став органа управе према обављању послова из свог делокруга и законито вршење тих послова ради остваривања циља због кога су органу дата јавна овлашћења. Заштитник грађана става је да невршење послова и радњи из делокруга, односно надлежности органа управе је пропуст који за непосредне и посредне последице по правилу има, и овај пут је имао, стварање правне несигурности, отежавање правног положаја грађана и кршење њихових права.
Истовремено, Заштитник грађана наглашава да Фонд приликом одлучивања о захтевима грађана за остваривање одређених права из пензијског и инвалидског осигурања мора имати у виду да су особе са инвалидитетом међународним и домаћим законодавством препознате као рањива група. У конкретном случају, притужиља је особа са инвалидитетом и 2006. год. је стекла право на инвалидску пензију а Фонду су познате ове чињенице. Истовремено, Фонд мора имати у виду да особе с инвалидитетом имају право на улагање жалбе и покретање одговарајућег правног поступка који се односи на кршење људских права, а њихове жалбе и захтеви  морају се испитати, уз обезбеђивање ефикасног правног лека. Особе с инвалидитетом имају право на благовремени приступ правним обавештењима, информацијама и добијању одговарајућег управног акта, на равноправној основи са другима. Фонд је, у конкретном случају, у обавези да по захтеву притужиље за признавање права на право на новчану накнаду за помоћ и негу другог лица спроведе законом прописани поступак, како првостепени тако и другостепени, донесе одлуку у законом прописаном року. Такође, Фонд је морао да по притужиљином захтеву за понављање поступка, поступи без одлагања и пролонгирања и у свему поштујући законске одредбе, донесе одговарајући управни акт.
Након пријема дописа Управног суда којим је тражено да достави списе предмета притужиље ради доношења одлуке поводом тужбе коју је притужиља поднела против решења Фонда, уместо да списе предмета и одговор на тужбу достави без одлагања, а најкасније у року од 30 дана, то урадио тек након пуних 9 месеци што је недопустиво не/поступање органа управе.

Заштитник грађана наглашава и то да је због непоступања Фонда у складу са законом, као и даљим пролонгирањем предузимања одговарајућих активности у циљу благовременог поступања по захтеву Управног суда, притужиља која је особа са инвалидитетом доведена у ситуацију да јој је нарушено право на једнакост пред законом и приступ правди. 

***

Након спроведеног испитног поступка, а на основу свега изнетог, уважавајући стандарде домаћег и међународног права, чињенице и доказе, Заштитник  грађана налази да су у раду и поступању контролисаног органа начињени пропусти који се огледају у незаконитом поступању, и то:

I	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ у поступку за утврђивање права на новчану накнаду за помоћ и негу другог лица, неажурним поступањем Филијале за град Београд и Дирекције, по захтеву АА и неодлучивања о праву притужиље у законском року, проузроковао неоправдано дуго трајање управног поступка.
II	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ Дирекција тиме што је пропустила да донесе решење и на законом прописан начин одлучи о притужиљиним захтеву за понављање поступка поступила је противно својим  законским обавезама.


II 	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ тиме што по захтеву Управног суда није поступио без одлагања а најкасније у законом прописаном року, начинио је пропусте у свом раду што директно утиче на дужину трајања судског поступка и самим тим отежава и успорава остваривање законом прописаних права грађана.

Утврђени пропусти у раду Републичког фонда за пензијско и инвалидско осигурање начињени су на штету оправданих правних очекивања и на закону заснованих интереса притужиље и истовремено представљају и кршење принципа добре управе.


V УПУЋЕНЕ ПРЕПОРУКЕ

На основу утврђених недостатака у раду, Заштитник грађана препоручује Републичком фонду за пензијско и инвалидско осигурање следеће:

I 	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ постараће се да све организационе јединице приликом решавања о правима из пензијског и инвалидског осигурања у првом и у другом степену делују у оквиру и на основу, закона и других прописа и примењују правила и поступке прописане важећим прописима.
 
II	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ стараће се да приликом одлучивања по захтевима и другим поднесцима особа са инвалидитетом испоштује њихово право на благовремени приступ правним обавештењима, информацијама и добијању одговарајућег управног акта, на равноправној основи са другима.

III	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ упутиће притужиљи извињење због учињених пропуста.

IV	РЕПУБЛИЧКИ ФОНД ЗА ПЕНЗИЈСКО И ИНВАЛИДСКО ОСИГУРАЊЕ упознаће  своје  организационе јединице са садржином препоруке како би се спречили исти или слични пропусти и/или незаконито поступање у будућности.

Републички фонд за пензијско и инвалидско осигурање у року од 60 дана обавестити Заштитника грађана о поступању по препорукама уз достављање релевантне документације и других доказа на основу којих се са сигурношћу може утврдити да је по препорукама поступљено. 
	
ЗАШТИТНИК ГРАЂАНА

	
мр Зоран Пашалић

